
Spørgeguide til markedsdialog med nuværende leverandør 

1. Læring fra Trædesten og den efterfølgende drift
Formål
Kommunen ønsker input til de erfaringer og den læring, der er opnået gennem Projekt Trædesten og den efterfølgende drift af indsatsen.
Spørgsmål
· Hvilke erfaringer fra Trædesten og den efterfølgende drift vurderer I har haft størst betydning for borgernes progression?
· Er der dele af indsatsen, som har vist sig mindre virksomme eller mindre vigtige end forventet?
· Er der indsatselementer I ville ændre? 
2. Målgruppe
Formål
Kommunen ønsker input til, hvilke borgere der har størst gavn af indsatsen, og hvordan målgruppen eventuelt har udviklet sig siden Trædesten blev etableret.
Spørgsmål
· Hvilke borgere har efter jeres erfaring størst gavn af indsatsen?
· Hvilke karakteristika eller forudsætninger kendetegner de borgere, som opnår størst udbytte af indsatsen?
· Er der borgere, som efter jeres vurdering ikke vil have gavn af indsatsen, eller som i højere grad vil profitere af andre typer beskæftigelsesindsatser?
· Kommunen overvejer, om indsatsen fremadrettet også skal kunne omfatte unge borgere med tilsvarende udfordringer. Hvilken betydning vurderer I, at dette vil have for målgruppeafgrænsningen, indsatsens indhold og organisering?
3. Metode
Formål
Kommunen ønsker input til de mekanismer og metodeelementer, der vurderes at være centrale for indsatsens virkning.
Spørgsmål
· Hvilke elementer vurderer I er mest afgørende for, at borgerne opnår progression?
· Er der centrale mekanismer i indsatsen, som kan være vanskelige at beskrive i en kravspecifikation eller metodebeskrivelse?
· Hvilke dele af metoden vurderer I er ufravigelige, hvis indsatsen fortsat skal have samme karakter og formål?
4. Arbejdsfællesskaber
Formål
Kommunen ønsker input til arbejdsfællesskabernes funktion og betydning for målgruppen.
Spørgsmål
· Hvilke behov hos målgruppen vurderer I understøttes gennem arbejdsfællesskaberne?
· Hvad er efter jeres erfaring forskellen på de resultater, der opnås gennem arbejdsfællesskaber, og de resultater, der opnås gennem traditionelle virksomhedspraktikker?
· Hvilken betydning har øvrige fællesskaber og aktiviteter i civilsamfundet for borgernes progression?
5. Indsatsen
Formål
Kommunen ønsker input til, hvordan indsatsens forskellige elementer spiller sammen i praksis, samt om den nuværende tilbudspakke understøtter målgruppens behov og progression på en hensigtsmæssig måde. 
Spørgsmål
· Hvordan vurderer I den nuværende tilbudspakke, som primært består af ØVO og med mentor som efterværn
· Hvis I skulle sammensætte tilbudspakken på ny i dag, hvilke elementer ville I fastholde eller organisere anderledes? 
6. Levering af indsatsen
Formål
Kommunen ønsker input til de faglige, organisatoriske og kapacitetsmæssige forudsætninger for at kunne levere indsatsen.
Spørgsmål
· Hvilke kompetencer vurderer I er afgørende hos medarbejderne?
· Hvilke organisatoriske forudsætninger er nødvendige for at levere indsatsen med høj kvalitet?
· Hvilke forudsætninger vurderer I er nødvendige for at kunne etablere og vedligeholde arbejdsfællesskaber, virksomhedsrettede aktiviteter og øvrige fællesskaber som en del af indsatsen?
7. Økonomi og prismodel
Formål
Kommunen ønsker input til indsatsens omkostningsstruktur og ressourceforbrug med henblik på at kvalificere prismodel og økonomisk ramme i et kommende udbud.
Spørgsmål
· Hvilke aktiviteter eller elementer i indsatsen vurderer I er mest ressourcekrævende?
· Hvilke opgaver uden direkte borgerkontakt vurderer I er nødvendige for at skabe resultater for målgruppen, og hvordan påvirker disse ressourceforbruget?
· Hvordan vurderer I omfanget af de nuværende dokumentations- og registreringskrav, herunder om der er krav, som efter jeres erfaring er særligt ressourcekrævende set i forhold til deres værdi for indsatsen?
· Hvordan vurderer I den nuværende betalingsmodel, herunder anvendelsen af dagspriser og fleksibelt timetal?
· Er der elementer af indsatsen, som er vanskelige at levere inden for de nuværende økonomiske rammer?
· Hvilke forhold vurderer I vil have størst betydning for prissætningen af en tilsvarende indsats i et kommende udbud?
7. Udbudsdesign
Formål
Kommunen ønsker input til, hvordan de centrale metodeelementer bedst kan beskrives og omsættes til krav i et kommende udbud.
Spørgsmål
· Hvordan vurderer I, at de centrale metodeelementer bedst kan beskrives i et kommende udbud?
· Hvordan kan kommunen efter jeres vurdering bedst sikre, at de centrale virkemidler i indsatsen fastholdes, samtidig med at der er plads til forskellige faglige tilgange?
Afsluttende spørgsmål
· Er der forhold ved indsatsen eller markedet, som kommunen bør være særligt opmærksom på i forbindelse med genudbuddet?
· Hvis I kunne give ét råd til udformningen af det kommende udbud, hvad ville det så være?
· Vurderer I på nuværende tidspunkt, at opgaven vil være relevant for jer at afgive tilbud på?

